***The Rocky Horror Picture Show*** é unha comedia musical de 1975 dirixida por Jim Sharman que parodia os filmes de terror e ciencia ficción. Cun guión de Richard O'Brien e Sharman, está protagonizada por Tim Curry, Susan Sarandon e Barry Bostwick. Está baseado na montaxe musical británica *The Rocky Horror Show*.

O filme está considerada un clásico de culto e de sesión de noite, pero é coñecida mundialmente por amplas audiencias, e ten un gran seguimento. *RHPS* foi o primeiro filme dun estudio maior (20th Century-Fox) no mercado da sesión de noite. Aínda que o filme é moi popular, os críticos falan da falta de liña argumental, o estilo animado e a natureza demasiado sexual do filme como algúns dos seus maiores erros. Porén, é un dos filme de sesión de noite máis coñecidas e rentabilizadas. É a adaptación teatral máis proxectada na historia do cine. Máis de 30 anos despois segue a ser proxectada en salas de todo o mundo. En decembro de 2005 James H. Billington, o bibliotecario do Congreso dos Estados Unidos, seleccionou *The Rocky Horror Picture Show* para ser preservada no "National Film Registry", unha colección de só 450 filmes (en 2006).

Sinopse
-------

A historia, narrada por un criminólogo (Charles Gray), é a dunha parella nova recentemente comprometida, Brad Majors (Barry Bostwick) e Janet Weiss (Susan Sarandon), que se atopan perdidos nunha tardiña de novembro fría e chuvosa. Buscando un teléfono desde o que chamar para pedir axuda, atopan acubillo nun castelo achegado habitado por xente estraña e estranxeira reunida na Convención Anual de Transilvania. Asisten, aínda mollados pola choiva, ó baile dos transilvanos de Time Warp, a canción principal do filme.

Axiña son arrastrados ó mundo do Dr. Frank-N-Furter (Tim Curry), un autoproclamado "dulce travesti da Transilvania transexual", e os seus servintes, os irmáns Riff Raff (Richard O'Brien) e Magenta (Patricia Quinn), así como a groupie Columbia (Nell Campbell) e un grupo de asistentes á convención.

A intención de Furter é revelar o "segredo da vida en si mesma". Nunha escena inspirada nos filmes de Frankenstein, "Rocky Horror" (Peter Hinwood) é traído á vida. Logo da persecución de Frank tralo desorientado Rocky, a festa é interrompida por Eddie (Meat Loaf), o antigo rapaz dos recados, que aparece dun conxelador montando unha motocicleta. A escena remata coa súa morte sanguenta a mans de Furter.

Brad e Janet son levados a habitacións separadas, onde o anfitrión lles dá cadansúa propia benvida. Janet, logo da emoción, deambula buscando a Brad. Descobre a Rocky encollido no seu tanque de nacemento, asustado de Riff Raff, que atormentou á criatura como Igor atormenara ó monstro de Frankenstein. Janet, logo de descubrir a infidelidade de Brad, elixe tomar proveito da situación con Rocky.

Logo de descubrir que a "Criatura" está desaparecida, Frank, Brad, e Riff Raff volven ó laboratorio onde descobren que un intruso entrou no edificio O Doutor Everett Scott (Jonathan Adams), antigo profesor de ciencias de Brad e Janet no instituto, chega buscando ó seu sobriño Eddie. É neste punto cando Rocky e Janet son descubertos agochados xuntos. Nunha escena engadida especificamente á versión cinematográfica, os novos invitados son levados a unha cea consistente nos restos de Eddie. Logo de descubriren o que cearon, o horror e o desgusto levan a Janet a saír correndo e berrando da sala.

Frank captúraos a todos, converténdoos temporalmente en estatuas e facéndoos participar nunha sorte de cabaret. A actuación é interrompida por Riff Raff e Magenta, que matan a Columbia, Frank, e Rocky. Resucitan as estatuas de Brad, Janet, e o Dr. Scott, e o castelo desaparece no espazo exterior para regresar ó planeta de Transsexual, na galaxia de Transylvania.

Personaxes
----------

* Tim Curry como Dr. Frank-N-Furter, un científico
* Susan Sarandon como Janet Weiss, unha heroína
* Barry Bostwick como Brad Majors, un heroe
* Richard O'Brien como Riff Raff, un servente
* Patricia Quinn como Magenta, un serventa
* Nell Campbell como Columbia, unha groupie (acreditada como Little Nell)
* Jonathan Adams como Dr. Everett V. Scott, un científico rival
* Peter Hinwood como Rocky Horror, unha creación
* Meat Loaf como Eddie, o antigo mozo dos recados
* Charles Gray como o criminólogo, un experto
* Jeremy Newson como Ralph Hapschatt
* Hilary Farr como Betty Munroe (acreditada como Hilary Labow)

Produción
---------

Está baseada na produción teatral de Londres "The Rocky Horror Show", de Richard O'Brien, se ben ten certas diferenzas respecto á concepción teatral orixinal.

Notas
-----

1. ↑  British Board of Film Classification, ed. (17 de xuño de 1975). "*ROCKY HORROR PICTURE SHOW* (AA)". Consultado o 18 de abril de 2015.
2. ↑  Armstrong, Richard (7 de novembro de 2007). *The Rough Guide to Film*. Rough Guides. p. 506. ISBN 978-1-4053-8498-8.
3. 1 2  "The Rocky Horror Picture Show". *American Film Institute*. Consultado o 11 de decembro de 2015.
4. ↑  Solomon, Aubrey (1989). *Twentieth Century Fox: A Corporate and Financial History*. Scarecrow Press. p. 258.
5. ↑  Box Office Information for *The Rocky Horror Picture Show*. The Numbers. Consultado o 25 de agosto de 2013.
6. ↑  Samuels, Stuart (1983). *Midnight Movies*. Collier Books. pp. 11. ISBN 0-02-081450-X.
7. ↑  "Cult Films MIDNIGHT MOVIES". www.filmreference.com. Consultado o 2007-08-03.
8. ↑  "Fox Celebrates 25 Years of Absolute Pleasure, Pop Culture Phenomenon and Midnight Classic" (Nota de prensa). RHPS Official Fan Site. 2000-08-24. Consultado o 2007-08-03.
9. ↑  "Saving Rocky Horror and other classics". New Directions in Folklore 3. Consultado o 2007-06-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***The Rocky Horror Picture Show Modificar a ligazón no Wikidata*** |

### Ligazóns externas

* 

* *The Rocky Horror Picture Show* na IMDb *(en inglés)*.
* Ficha en BoxOfficeMojo *(en inglés)*
* Ficha en RottenTomatoes *(en inglés)*
* Ficha en Metacritic *(en inglés)*

* Portal:Cine
* Portal:Diversidade sexual
* Portal:Reino Unido

|  |  |
| --- | --- |
| Control de autoridades | 
* Wd: Q751921
* WorldCat
* VIAF: 227643637
* AFI: 55624
* Allmovie: v41864
* AlloCiné: 313
* BNE: XX5224590
* BNF: 16121038h
* Box Office Mojo: rockyhorrorpictureshow
* FilmAffinity: 782908
* GND: 4536649-4
* IMDb: tt0073629
* LUMIERE: 1945
* Metacritic: the-rocky-horror-picture-show
* OFDb: 3594
* OMDB: 719
* Rotten Tomatoes: rocky\_horror\_picture\_show
* SUDOC: 086151622
* TESF: rocky\_horror\_picture\_show\_the
* TheNumbers: Rocky-Horror-Picture-Show-The
* TMDb: 36685
* TVcom: the-rocky-horror-picture-show
* TVGuide: 116211

 |